измени така, че въздушният превозвач Iraqi Airways да бъде включен в приложение А към Регламент (ЕО) No 474/2006.
 (50)
 Тъй като това включване е пряко следствие от решението на ЕААБ да отхвърли искането за разрешение за ТСО, Комисията възнамерява да преразгледа посоченото включване, ако и когато ЕААБ уведоми Комисията, че счита условията за приемане на искането на Iraqi Airways по част ТСО за изпълнени.
 Въздушни превозвачи от Казахстан
 (51)
 От юли 2009 г. всички въздушни оператори, сертифицирани в Казахстан, с изключение на един, са обект на пълна оперативна забрана, дължаща се главно на неспособността на органа, който отговаря за надзора на безопасността на сертифицираните в Казахстан въздушни оператори — Комисията за гражданско въздухоплаване на Казахстан (CAC) — да въведе и приложи съответните международни стандарти за безопасност. Частично изключение е направено за въздушния превозвач Air Astana, който е включен в приложение Б към Регламент (ЕО) No 474/2006 и има разрешение да извършва полети в Съюза с част от флота си, като равнището на дейностите му е ограничено до това в момента на записването му.
 (52)
 През 2014 г., в резултат на подобрените записи по SAFA, Air Astana получи разрешение да повиши равнището на дейностите си в Съюза, но само с типа въздухоплавателни средства, с които му е било разрешено да извършва дейности в Европейския съюз от 2009 г. насам.
 (53)
 През април 2015 г. Air Astana беше сертифициран отново от CAC, а през май 2015 г. и в рамките на одита на експлоатационната безопасност (IOSA) от Международната асоциация за въздушен транспорт (IATA). Въздушният превозвач предоставя редовно на Комисията актуална информация за своите полети, както и за дейностите си по обучение и поддръжка. Одитът на Air Astana, извършен от ЕААБ през октомври 2015 г. в рамките на част TCO, не разкри доказателства за несъответствия с международните стандарти. Беше установено, че Air Astana разполага с достатъчно персонал и се управлява ефективно от компетентен международни управленски екип съвместно с местен персонал. Организацията е разработила стабилна и надеждна култура на безопасност. Ето защо одитният екип на EААБ препоръча Air Astana да получи разрешение за ТСО без констатация за нарушения.
 (54)
 С цел предоставяне на актуална информация относно дейностите по надзора върху безопасността в Казахстан CAC беше поканен за изслушване по време на заседанието на Комитета за авиационна безопасност на 24 ноември 2015 г. Тя посочи, че са предприети редица действия за справяне с недостатъците, очертани от ИКАО в рамките на ICVM през 2014 г., включително със СОБ в областта на въздушните операции. Тези действия включват създаването на програма за обучение за инспектори по авиационна безопасност и подобряване на процедурите, свързани със сертифицирането на някои въздушни оператори и с издаването на специалните одобрения. По отношение на СОБ CAC посочи, че отстраняването му не се очаква преди края на 2015 г., в най-добрия случай. Освен това, през ноември 2015 г. компетентните органи на Казахстан подписаха меморандум за разбирателство с доставчик на консултантски услуги с оглед на повишаване на степента на ефективно прилагане на съответните стандарти за безопасност в Казахстан. CAC също така посочи, че през 2015 г.